Engang kaldte jeg det “det allerkedeligste stof” i avisen. Det var indtil, jeg fik øje på alt det, det også var.

Et våben mod sult. Mod fattigdom. Mod narko- og våbenhandel. Mod slaveri. Mod pirateri.

Får vi det sat ordentligt på skinner, kan vi endda tjene 50 til 100 milliarder dollars på det. Og, hvilket ikke er uvæsentligt nu om dage, ved den rigtige indsats får det hundredtusindvis af migranter til at blive hjemme.

Desuden er næsten alle enige om det. Verdensbanken siger det. Interpol siger det. Den amerikanske hær siger det. FN-rapporter siger det. Tænketanke og miljøorganisationer siger det. Biologer, sociologer og kriminologer siger det. Selv brexitologen Nigel Farage siger det.

Men man hører aldrig nogen politiker sige noget om det. Om hvad?

God fiskeriforvaltning. I alle verdens have.